钦定古今图书集成/明伦汇编/闺媛典/第145卷 > 张宗惠妻孙氏
## 钦定古今图书集成/明伦汇编/闺媛典/第145卷 > 张宗惠妻孙氏

按《温州府志》：“孙氏，张宗惠妻，平阳人。知书能文。年二
十四，宗惠疾笃，谓孙曰：‘有异志乎’？孙哽咽啮指出血
以誓。夫殁，侍姑疾，经年靡间。有谗于姑者，终不自辨，
第刺臂焚香以自讼，姑亦感悟，尝有诗曰：‘良人梦入
九泉深，妾在清河守至今。夜雨青灯孤枕泪，秋风素
节百年心。不图宠锡邀虚誉，但作哀词苦自吟。白玉
无惭冰雪冷，愁看明月几升沈’。”后与黄叔度妻、周朝
宰妻，并有诏旌表